FRANCE PREŠEREN

(1800 - 1849)

Je največji slovenski pesnik. Rodil se je 3.1.1800 v Vrbi na Gorenjskem. V Prešernovem rodu je bilo več študiranih ljudi, zlasti duhovnikov. Osnovno šolo je obiskoval v Ribnici, šolanje je nadaljeval v Ljubljani in na Dunaju študiral pravo. Starši in strici so želeli, da bi postal duhovnik.

Leta 1828 se je vrnil v Ljubljano kot mlad doktor prava. Postal je odvetniški pripravnik in to delo je opravljal 14 let. V tem času je večkrat zaprosil za samostojno odvetniško službo, a je ni dobil. Šele tri leta pred smrtjo je postal samostojni odvetnik v Kranju. Zgodaj je izgubil najboljšega prijatelja Matijo Čopa in Andreja Smoleta. Prešeren je pisal lirske in epske pesmi ter jih objavljal v Ilirskem listu, Kranjski čbelici in v Novicah. Leta 1847 jih je izdal v posebni zbirki z naslovom ***Poezije***.

Med prvimi pesmimi so bile balade in romance: ***Povodni mož, Turjaška Rozamunda.***

Najlepša Prešernova pesnitev je ***Krst pri Savici***.

Prešernove lirske pesmi izražajo ljubezen do dekleta, ljubezen do domovine, razočaranje nad tedanjo družbo, razmišljanje o pesniškem poklicu.

Gazele so nežne ljubezenske pesmi. Napisal jih je sedem.

Največja Prešernova pesnitev je ***Sonetni venec***.

Posvetil ga je Primičevi Juliji. Venec sestavlja 15 sonetov.

* do 6. soneta izpoveduje pesnik Juliji svojo ljubezen
* središče in vrh pesnitve so 7. in 8. in 9. sonet, kjer izpoveduje ljubezen do domovine
* od 10. do 14. soneta pa se vrača Primičevi Juliji
* 15. sonet se imenuje Magistrale, ima akrostih (posvetilo in povezuje vse sonete.

Druge pesmi so še: Soneti nesreče ***(O, Vrba),*** elegija (žalostinka*)* ***Slovo od mladosti, Glosa*** (o pesniškem poklicu), ***Nova pisarija*** (satirična) in druge, Zabavljica ali satira, žalostinka ali elegija.